
Text rozhodnutia
Súd: Najvyšší súd Spisová značka: 2Sži/3/2016 Identifikačné číslo súdneho spisu: 1013200467 Dátum vydania rozhodnutia: 23. 05. 2018 Meno a priezvisko sudcu, VSÚ: JUDr. Jozef Hargaš ECLI: ECLI:SK:NSSR:2018:1013200467.2 Uznesenie Najvyšší súd Slovenskej republiky v právnej veci žalobcu: JUDr. T. H., S.., bytom R.., J., zastúpený: Mgr. Stanislav Hutňan, advokát, Moskovská 18, 811 08, Bratislava, proti žalovanému: Ministerstvo spravodlivosti Slovenskej republiky, so sídlom Župné námestie 13, Bratislava, o preskúmanie zákonnosti rozhodnutia správneho orgánu č. 397/2012-34-I zo dňa 23. januára 2013, konajúc o odvolaní žalobcu proti uzneseniu Krajského súdu v Bratislave č. k. 5S/63/2013-34 zo dňa 10. februára 2016, takto r o z h o d o l : Uznesenie Najvyššieho súdu Slovenskej republiky sp. zn. 2Sži/3/2016 zo dňa 28. marca 2018 sa v záhlaví opravuje tak, že právnym zástupcom žalobcu je správne: „Mgr. Stanislav Hutňan, advokát, Moskovská 18, 811 08, Bratislava“ V ostatných častiach sa uznesenie nemení. o d ô v o d n e n i e : Najvyšší súd Slovenskej republiky uznesením sp. zn. 2Sži/3/2016 zo dňa 28. marca 2018 podľa § 246c ods. 1 v spojení s § 218 ods. 1 písm. c/ OSP odvolanie žalobcu proti uzneseniu Krajského súdu v Bratislave č. k. 5S/63/2013-34 zo dňa 10. februára 2016 odmietol. Dňom 1. júla 2016 nadobudol účinnosť zákon č. 162/2015 Z. z. Správny súdny poriadok upravujúci v zmysle § 1 písm. a) právomoc a príslušnosť správneho súdu konajúceho a rozhodujúceho v správnom súdnictve, a v zmysle § 1 písm. b) konanie a postup správneho súdu, účastníkov konania a ďalších osôb v správnom súdnictve. Podľa § 492 ods. 2 Správneho súdneho poriadku odvolacie konania podľa piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Podľa § 164 vety prvej až tretej OSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Podľa § 167 ods. 2 OSP ak nie je ďalej ustanovené inak, použijú sa na uznesenie primerane ustanovenia o rozsudku V záhlaví uznesenia sp. zn. 2Sži/3/2016 zo dňa 28. marca 2018 najvyšší súd ako právneho zástupcu žalobcu uviedol: „IUGIS LEGAL, s.r.o., so sídlom Godrova 12, Bratislava“ Dňa 22. marca 2016 žalobca odvolal plnomocenstvo udelené IUGIS LEGAL, s.r.o., so sídlom Godrova 12, Bratislava, v celom rozsahu a plnomocenstvom zo dňa 04. apríla 2016 splnomocnil na zastupovanie pred súdom advokáta Mgr. Stanislava Hutňana, Moskovská 18, 811 08, Bratislava. Z uvedeného je zrejmé, že pri písomnom vyhotovení uznesenia došlo k chybe v písaní, keď v záhlaví rozsudku bol nesprávne označený právny zástupca žalobcu ako „IUGIS LEGAL, s.r.o., so sídlom Godrova 12, Bratislava“, pričom správne malo byť „Mgr. Stanislav Hutňan, advokát, Moskovská 18, 811 08, Bratislava“. Preto Najvyšší súd Slovenskej republiky postupom podľa § 164 v spojení s § 167 ods. 2 OSP opravil uznesenie sp. zn. 2Sži/3/2016 zo dňa 28. marca 2018 tak, ako je uvedené vo výroku tohto uznesenia. Poučenie: Proti tomuto uzneseniu opravný prostriedok nie je prípustný.

